《杨白花》
宋代·刘奉世

春风吹百花，杨花飞恼人。
谁家芍药殿春后，花飞杨柳空暮春。
春来复春去，春去又春来。
阳阿歌白雪，落絮欲成灰。
花若有情风引去，拂郎征衣点归路。

作者简介：（1041—1113）临江军新喻人，字仲冯。刘敞子。举进士。神宗时历官集贤校理、国史院编修官，坐事谪监陈州粮料院。久之为吏部员外郎。哲宗元祐中官至签书枢密院事。绍圣初罢知成德军，改定州，徙成都府。入元祐党，责郴州居住，再贬隰州团练副使、郴州安置。徽宗立，复职。崇宁初再夺职，贬居沂、兖州，以赦得归。有《自省集》。